Diari Oficial de la Generalitat Valenciana


Sumari del DOGV 3199, del 09-03-1998 (1998/1734)

ACORD de 4 de novembre de 1997, del Govern Valencià, pel qual es modifiquen els estatuts de la mercantil Projecte Cultural de Castelló, SA.
-------------------------------------------------------------------------------------------------------------------------------------------

### Dades del document

Número de DOGV
:   3199

Data del DOGV
:   09-03-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/1734


Data del document
:   04-11-1997

Organisme emissor
:   Projecte Cultural de Castelló, SA

Tipus de document
:   Acord

Anàlisi jurídica

ACORD de 4 de novembre de 1997, del Govern Valencià, pel qual es modifiquen els estatuts de la mercantil Projecte Cultural de Castelló, SA. [1998/X1734]
  
El Govern Valencià, en la reunió del dia 4 de novembre de 1997, adoptà l'acord següent:
  
El Decret Legislatiu 1.564/1989, de 22 de desembre, pel qual s'aprova el text refós de la Llei de Societats Anònimes, estableix, en l'article 144, que la modificació dels estatuts correspon a la Junta General d'Accionistes.
  
La Generalitat Valenciana és l'únic soci de la mercantil Projecte Cultural de Castelló, SA, per la qual cosa correspon al Govern Valencià, constituït en Junta General d'Accionistes, l'adopció de l'acord de modificació dels estatuts de la societat.
  
Per tot això, el Govern Valencià, reunit a València el dia 4 de novembre de 1997, com a Junta Universal d'Accionistes, amb el caràcter d'universal, de la mercantil Projecte Cultural de Castelló, SA, accepta els següents punts de l'ordre del dia de la reunió:
  
1r. Modificació de l'article 13.1 dels estatuts de la societat i establiment del nombre de membres de la Comissió Executiva Permanent en un mínim de cinc membres i un màxim de vuit.
  
2n. Autorització al president del Consell d'Administració per a realitzar els actes necessaris per a l'execució d'allò que s'ha acordat en aquesta reunió, atorgant per a això, si escau, les corresponents escriptures públiques i instant-ne la inscripció en el Registre Mercantil.
  
3r. Autoritzar el secretari del Consell d'Administració de Projecte Cultural de Castelló, SA, per a certificar el contingut de l'acta d'aquesta Junta General d'Accionistes, amb el caràcter d'Universal, i els acords que s'hi han pres.
  
S'hi troben presents tots els socis de la societat, ja que, en tractar-se d'una empresa pública de la Generalitat Valenciana, aquesta és el seu soci únic.
  
Després de l'oportuna deliberació i no havent-hi intervencions la constància de les qual se sol·licite, el Govern Valencià, en qualitat de Junta General d'Accionistes, amb el caràcter d'universal, per unanimitat,
  
ACORDA
  
Primer
  
Modificar l'article 13.1 dels estatuts de la societat i ampliar en un el nombre màxim de membres components de la Comissió Executiva Permanent.
  
L'article 13 dels estatuts de la societat queda redactat de la següent forma:
  
«Article 13
  
1. Es constituirà, al si del Consell d'Administració, una Comissió Executiva Permanent, que estarà formada per un nombre mínim de cinc membres i un màxim de vuit, entre els quals estaran necessàriament el president i el secretari del Consell d'Administració, que exerciran els dits càrrecs en aquesta. La Comissió Executiva Permanent tindrà les competències que al seu moment li delegue el Consell.
  
2. Així mateix, el Consell d'Administració, per a una millor realització de les seues funcions, podrà:
  
a) Constituir una Comissió Consultiva, sense que necessàriament les persones que la componen hagen de ser membres del Consell d'Administració de la societat i fixar en el moment de la constitució d'aquesta la seua composició, comesa i normes de funcionament. La dita Comissió estarà presidida pel president del Consell d'Administració o persona en qui delegue.
  
b) Delegar, amb caràcter permanent o temporal, determinades funcions del Consell en el president.
  
c) Conferir apoderaments especials per a casos concrets sense limitació temporal.
  
Tota delegació permanent de facultats requerirà el vot favorable de les dues terceres parts dels membres del Consell d'Administració».
  
Segon
  
Autoritzar el president del Consell d'Administració per a realitzar tots els actes que siguen necessaris per a l'execució del que s'ha acordat en aquesta reunió, atorgant per a això, si escau, les corresponents escriptures públiques i instant-ne la inscripció en el Registre Mercantil.
  
Tercer
  
Autoritzar el secretari del Consell d'Administració per a certificar el contingut de l'acta d'aquesta Junta General d'Accionistes, amb el caràcter d'universal, i dels acords que s'hi han pres.
  
Acords aquests que es transcriuen literalment.
  
No havent-s'hi debatut més assumptes que els ressenyats en l'ordre del dia, s'aprova l'acta corresponent a aquesta reunió de la Junta General d'Accionistes, amb caràcter d'universal, de la mercantil Projecte Cultural de Castelló, SA.
  
València, 4 de novembre de 1997
  
El conseller secretari del Govern Valencià,